cyanic-selkie/wikianc huggingface dataset:
Μονή Παναγίας Καθαρών Ιθάκης
Η Μονή Παναγίας Καθαρών Ιθάκης ή Μονή Καθαρών είναι μοναστήρι στην Ιθάκη, το οποίο βρίσκεται στη νοτιοανατολική πλευρά του βουνού Νήριτος σε υψόμετρο 550 μέτρα ενώ απέχει περίπου 14 χλμ. ΒΔ. από το Βαθύ.
Ιστορικά Στοιχεία
Οι πρώτες αναφορές για το μοναστήρι είναι γύρω στα 1696 αν και η ιστορία της εικόνας του Γενεσίου της Θετόκου, στο οποίο είναι αφιερωμένο είναι ακόμη πιο παλιά και χάνεται μέσα στην μακρόχρονη παράδοση του νησιού. Η επωνυμία Καθαριώτισσα προήλθε επειδή η εικόνα, σύμφωνα με την παράδοση, βρέθηκε μέσα στα καιόμενα "κάθαρα", λέξη η οποία στην τοπική διάλεκτο σημαίνει ξερόκλαδα και μικρούς θάμνους, που κόβονται και καίγονται για να καθαρίσει ο τόπος. Η Παναγία η Καθαριώτισσα είναι η προστάτιδα του νησιού και η μνήμη της γιορτάζεται κάθε χρόνο στις 8 Σεπτεμβρίου ενώ την παραμονή γίνεται στο προαύλιο της χώρο παραδοσιακό πανηγύρι,.
Αναφέρεται επίσημα ως ξεχωριστός οικισμός για πρώτη φορά το 1908 στο ΦΕΚ 28Α - 08/02/1908 να προσαρτάται στον τότε δήμο Νηριτίων και σύμφωνα με την απογραφή 2011 έχει 1 μοναχό.
Κροατία και ευρώ
Το νόμισμα της Κροατίας, η Κούνα, χρησιμοποιεί ως κύρια αναφορά το Ευρώ (και πριν από αυτόν έναν από τους μεγάλους προκατόχους του ευρώ, το Γερμανικό μάρκο) από τη δημιουργία της το 1994, και μακροχρόνια πολιτική της Εθνικής Τράπεζας Κροατίας ήταν να διατηρεί τη συναλλαγματική ισοτιμία της κούνα με το ευρώ σε ένα σχετικά σταθερό εύρος.
Η ένταξη της Κροατίας στην Ευρωπαϊκή Ένωση την υποχρεώνει να ενταχθεί τελικά στην Ευρωζώνη, ως εκ τούτου η χώρα σχεδιάζει να ενταχθεί στο Ευρωπαϊκό Νομισματικό Σύστημα, την οδό για την πλήρη υιοθέτηση του ευρώ. Πριν από την ένταξη της Κροατίας στην ΕΕ την 1η Ιουλίου 2013, ο διοικητής της Εθνικής Τράπεζας Κροατίας δήλωσε ότι θα ήθελε να αντικατασταθεί η κούνα από το ευρώ το συντομότερο δυνατόν μετά την προσχώρηση. Αυτό μπορεί να γίνει τουλάχιστον δύο χρόνια μετά την προσχώρηση της Κροατίας στον ERM2 (επιπρόσθετα από την ικανοποίηση άλλων κριτηρίων).
Παραπομπές
Κατηγορία:Οικονομία της Κροατίας Κατηγορία:Ευρώ ανά χώρα Ευρώ
Ίθακος
Στην ελληνική μυθολογία ο Ίθακος ήταν Κερκυραίος στην καταγωγή ήρωας, γιος του Πτερελάου και της Αμφιμήδης, και απόγονος του Δία.
Αδέλφια του Ιθάκου ήταν ο Νήριτος και ο Πολύκτορας. Και τα τρία αυτά αδέλφια μαζί έφυγαν από την Κέρκυρα και πήγαν στην Ιθάκη, όπου ίδρυσαν βασίλειο. Τελικώς και το ίδιο το νησί πήρε το όνομα του Ιθάκου. Σύμφωνα με μία εκδοχή, αδελφοί του Ιθάκου ήταν και οι Τάφιος και Τηλεβόας.
Πηγές
Κατηγορία:Επώνυμοι ήρωες της ελληνικής μυθολογίας Κατηγορία:Μυθικοί βασιλείς της Ιθάκης
30 Δεκεμβρίου
29 Δεκεμβρίου | 30 Δεκεμβρίου | 31 Δεκεμβρίου
Η 30η Δεκεμβρίου είναι η 364η ημέρα του έτους κατά το Γρηγοριανό ημερολόγιο (365η σε δίσεκτα έτη). Υπολείπεται 1 ημέρα.
Βλέπε επίσης
30 Νοεμβρίου - 30 Ιανουαρίου
Κατηγορία:Ημέρες του έτους
Χαράλαμπος Σκούρτης
Ο Χαράλαμπος Σκούρτης (γεν. Μυτιλήνη, Λέσβος, 30 Οκτωβρίου 1934 - Χολαργός, 28 Οκτωβρίου 2022) ήταν Έλληνας συνταξιούχος οδοντίατρος, πρώην δήμαρχος Χολαργού, ο μακροβιότερος στα χρονικά (1983 - 2002) καθώς και επίτιμος δήμαρχος της πόλης. Στέλεχος της τοπικής αυτοδιοικησης επί 32 συνεχόμενα έτη (Συνέντευξη στο περιοδικό του Δήμου Παπάγου Χολαργού, τ. 2, Δεκέμβριος 2020, σελ. 13), έχει επίσης υπηρετήσει το θεσμό του "Συμπαραστάτη του Δημότη".
Πολιτική σταδιοδρομία
Για πρώτη φορά εκλέχθηκε δημοτικός σύμβουλος Χολαργού στις εκλογές του 1978 και εν συνεχεία κέρδισε πέντε φορές τη δημαρχία της πόλης, με την υποστήριξη του ΠΑΣΟΚ στις δημοτικές εκλογές του 1982, 1986, 1990, 1994 και 1998. Κατά τη διάρκεια της 20ετούς παρουσίας του στο δημοτικό θώκο ανέλαβε, μεταξύ άλλων, διάφορες πρωτοβουλίες για την περιβαλλοντική προστασία του Υμηττού (ήταν ο εμπνευστής της δραστηριότητας "Δρόμος Βουνού" ), ενώ διετέλεσε και πρόεδρος του Συνδέσμου Προστασίας και Ανάπτυξης του όρους, θέση για την οποία τιμήθηκε. Για την μακρόχρονη προσφορά του στην Τοπική Αυτοδιοίκηση βραβεύτηκε από διάφορους φορείς, όπως η Ένωση Δημάρχων Αττικής κ.α., ενώ τον Μάιο του 2015, με ομόφωνη απόφαση του, το Δημοτικό Συμβούλιο του ενοποιημένου Δήμου Παπάγου-Χολαργού του απένειμε τον τίτλο του Επιτίμου Δημάρχου Χολαργού.
Έργο
Επί των ημερών του Χαράλαμπου Σκούρτη δεσμεύτηκαν ή αγοράστηκαν διάφορα οικόπεδα, επί των οποίων εν-συνεχεία κατασκευάστηκαν το σχολικό συγκρότημα στο λόφο του Τσακού, το 3ο Γυμνάσιο Χολαργού, πέντε δημοτικά σχολεία, τρεις παιδικοί σταθμοί και νηπιαγωγεία, 6 γήπεδα μπάσκετ, 5 γήπεδα τένις ενώ δημιουργήθηκε το κλειστό γυμναστήριο "Αντώνης Τρίτσης", διαμορφώθηκαν πολλές πλατείες, ξεκίνησε η λειτουργία δύο ΚΑΠΗ, βελτιώθηκε σημαντικά το δίκτυο αποχέτευσης, εγκαινιάστηκε δημοτικός θερινός κινηματογράφος και κτίσθηκαν τόσο το Κοιμητήριο Χολαργού όσο και το Δημοτικό κατάστημα
Προσωπική ζωή
Η καταγωγή του Χαράλαμπου Σκούρτη ήταν από τη Μυτιλήνη της Λέσβου. Ήταν νυμφευμένος με την Λιούμπα Σκούρτη και είχαν αποκτήσει δυο γιους, ενώ ήταν κάτοικος Χολαργού από το 1952 έως Απεβίωσε στις 28 Οκτωβρίου 2022 σε ηλικία 87 ετών
Παραπομπές
Κατηγορία:Δήμαρχοι Χολαργού
Μάχη της Γάζας (312 π.Χ.)
Εξέλιξη της διένεξης των Διαδόχων
Ύστερα από την δολοφονία του «επιμελητού της βασιλείας»  Περδίκκα ( 321 π.Χ.) ο Αντίγονος ο Μονόφθαλμος που διορίστηκε από τον γηραιό Αντίπατρο «προστάτης των βασιλέων» ανέλαβε  να  εξουδετερώσει τους κυριότερους οπαδούς του επικεφαλής των οποίων ήταν ο Ευμένης.
Μέχρι το  316 π.Χ. ο Αντίγονος είχε εξοντώσει τον Ευμένη και είχε γίνει κύριος του μεγαλύτερου μέρους του κράτους του Μεγάλου Αλεξάνδρου. Τότε οι υπόλοιποι διάδοχοι (Πτολεμαίος, Λυσίμαχος και Κάσσανδρος) συνασπίστηκαν εναντίον του. Ο Σέλευκος που είχε εκδιωχθεί από την σατραπεία του από τον Αντίγονο και είχε καταφύγει στον Πτολεμαίο,  στην  Αίγυπτο, διορίστηκε αρχηγός των ναυτικών δυνάμεων του συνασπισμού. Ο Αντίγονος συμμάχησε με τον πρώην «επιμελητή των βασιλέων» Πολυπέρχοντα που  βρίσκονταν τότε στην Αιτωλία και τον γιο του  τελευταίου  Αλέξανδρου προκείμενου να χτυπήσει τον Κάσσανδρο. Ο ίδιος επιτέθηκε  εναντίον του  Πτολεμαίου  καταλαμβάνοντας  την Συρία την Φοινίκη και την Παλαιστίνη (316-314 π.Χ.). Ο Πτολεμαίος αντεπιτέθηκε. Ο Αντίγονος υποκίνησε σε αποστασία τους βασιλείς της Κύπρου που ήταν σύμμαχοι του Πτολεμαίου. Ο τελευταίος όμως κατέπνιξε την αποστασία και είχε επιτυχίες  στην  Άνω Συρία και την Κιλικία (313 π.Χ.).
Το επόμενο έτος ( άνοιξη του  312 π.Χ.)  ύστερα από συστάσεις του Σέλευκου κινήθηκε από την Αίγυπτο προς την Γάζα όπου βρίσκονταν ο γιος του Αντίγονου Δημήτριος.
Δυνάμεις και σχέδια των αντιπάλων
Ο Πτολεμαίος και ο Σέλευκος διέθεταν 18.000 βαριά οπλισμένους πεζούς (Μακεδόνες και μισθοφόρους), 4.000 ιππείς και άγνωστο αριθμό Αιγύπτιων ψιλών και βοηθητικών.
Ο νεαρός Δημήτριος διέθετε 11.000 βαριά οπλισμένους πεζούς (μισθοφόρους, Μακεδόνες , Λύκιους και Παμφύλιους), 4.400 ιππείς , άγνωστο αριθμό ψιλών και 43 ελέφαντες.
Ο Δημήτριος επιχείρησε να παραπλανήσει τους αντιπάλους του ενισχύοντας  το  αριστερό του κέρας αντί  για το παραδοσιακό δεξιό. Εκεί υπό την κάλυψη 30 ελεφάντων, 1.000 τοξοτών  και  ακοντιστών και 500 Περσών  σφενδονητών,  τοποθέτησε το βαρύ ιππικό του (2.900 ιππείς) υπό την ηγεσία του ίδιου και του Πείθωνος . Στο κέντρο πίσω από τους υπόλοιπους ελέφαντες παρατάχθηκε το βαρύ πεζικό του και στο δεξί κέρας οι υπόλοιποι 1.500 ιππείς υπό  τις διαταγές του Ανδρόνικου.
Ο Πτολεμαίος και ο Σέλευκος  πληροφορήθηκαν το σχέδιο του αντιπάλου τους  και παρέταξαν στο δεξί τους κέρας το βαρύ ιππικό τους  για να αντιμετωπίσουν το ενισχυμένο κέρας του Δημητρίου. Οι υπόλοιποι ιππείς παρατάθηκαν στο αριστερό κέρας. Στο κέντρο παρατάχθηκε το βαρύ πεζικό.
Έναρξη και εξέλιξη της μάχης
thumb|left|400px| Η μάχη της Γάζας ([[312 π.Χ.). ]] Η μάχη άνοιξε με την επίθεση του ενισχυμένου κέρατος του Δημητρίου. Ο Πτολεμαίος και ο Σέλευκος έσπευσαν να το αντιμετωπίσουν  και κατάφεραν με έναν ελιγμό να τον πλευροκοπήσουν. Η ιππομαχία μεταξύ τους εξελίσσονταν άγρια και αμφίρροπη όταν ο Δημήτριος διέταξε την επέλαση των ελεφάντων. Η επέλαση των θηρίων ανακόπηκε από τους ψιλούς του Πτολεμαίου οι οποίοι τοποθέτησαν μπροστά τους ένα είδος εμποδίων τους  «χάρακες»  (σανίδες με όρθια  καρφιά οι οποίες  μετακινούνταν με  ένα σύστημα αλυσίδων και τοποθετούνταν μπροστά στους ελέφαντες). Κάποια από τα πληγωμένα ζώα μετέδωσαν τον πανικό στο ιππικό του Δημητρίου. Έτσι παρά τις προσπάθειες του τελευταίου η παράταξη του άρχισε να υποχωρεί.
Συνέπειες
Ο Πτολεμαίος και ο Σέλευκος άφησαν τους πιο επιφανείς από τους αιχμαλώτους ελεύθερους διακηρύσσοντας ότι ο αγώνας δεν γίνονταν εναντίον τους αλλά εναντίον του Αντίγονου επειδή ο τελευταίος παρά το γεγονός ότι ο πόλεμος εναντίον του Ευμένη ήταν κοινός  κατάλαβε όλα τα εδάφη που βρίσκονταν υπό τον ελέγχο του αντιπάλου του και τα κράτησε για τον εαυτό του.
Έπειτα ο Πτολεμαίος κατέλαβε την Σιδώνα και την Τύρο, όταν η φρουρά της τελευταίας πόλης στασίασε εναντίον του διοικητή της Ανδρόνικου. Ο Πτολεμαίος όχι μόνο δεν τιμώρησε τον φρούραρχο αλλά τον συγχώρεσε και τον έκανε ένα από τους φίλους του.
Πηγές
Γαζα Γαζα Γαζα Μαχη Γαζας Γαζα
Ικμάλιος
Στην ελληνική μυθολογία ο Ικμάλιος ήταν ο τεχνίτης από την Ιθάκη, ο οποίος σχεδίασε και κατεσκεύασε το πολυτελές κρεβάτι της Πηνελόπης. Ο ίδιος επιμελήθηκε τη διακόσμησή του, από ελεφαντόδοντο και ασήμι. Αυτό το κρεβάτι δεν πρέπει να συγχέεται με το κρεβάτι του Οδυσσέα, που το είχε φτιάξει ο ίδιος ο Οδυσσέας πάνω στον κορμό ελιάς και η περιγραφή του από τον Οδυσσέα έκανε την Πηνελόπη να τον αναγνωρίσει μετά τη σφαγή των μνηστήρων.
Πηγές
Ικμαλιος Κατηγορία:Οδύσσεια Κατηγορία:Μυθολογία της αρχαίας Ιθάκης
Πόλος
Η λέξη πόλος μπορεί να αναφέρεται:
Σάρισα
thumb|right|Μια μακεδονική φάλαγγα οπλισμένη με σάρισες. Το μεγάλο μήκος τους κρατά τον εχθρό σε απόσταση τέτοια που δεν μπορεί να πλήξει τους φαλαγγίτες. Η σάρισα ήταν αρχαίο όπλο, ένα δόρυ μεγάλου μήκους, το βασικό επιθετικό όπλο της μακεδονικής φάλαγγας.
Η λέξη είναι άγνωστης ετυμολογίας και προφανώς αποτελεί κατάλοιπο ιδιωματισμού της μακεδονικής διαλέκτου, ή λεξιδάνειο από τους γειτονικούς λαούς. Σάρισες ονομάζονταν τα μακεδονικά δόρατα και προ του Φιλίππου, αυτός όμως είναι που επινόησε την αύξηση του μήκους τους και ως εκ τούτου δημιούργησε τη μακεδονική φάλαγγα.
Εξωτερικοί σύνδεσμοι
Κατηγορία:Μακεδονικός στρατός Κατηγορία:Αρχαία ελληνικά όπλα Κατηγορία:Αρχαιοελληνική στρατιωτική ορολογία
Γεώργιος Ζερβός
Βιογραφικά στοιχεία
Γεννήθηκε στα Σφακιά. Σπούδασε ιατρική στο Πανεπιστήμιο των Αθηνών. Έλαβε μέρος στους αγώνες και τις επαναστάσεις της Κρήτης στα τέλη του 19ου αιώνα και στις αρχές του 20ού, όπως και στην Επανάσταση του Θερίσου. Στη συνέχεια εργάστηκε ως γιατρός στα Χανιά. Επί Κρητικής Πολιτείας εξελέγη βουλευτής Σφακίων το 1904 και εκλεγόταν συνεχώς ως το 1912.
Ως πολεμιστής έλαβε μέρος στη Μάχη του Ατσιπόπουλου και σε άλλες μάχες.
Έλαβε μέρος στο κίνημα της Εθνικής Άμυνας (1916) και έγινε μέλος της επαναστατικής κυβέρνησης. Από το 1918 ως το 1920 υπηρέτησε ως υπουργός γενικός διευθυντής Σάμου.
Εξελέγη βουλευτής Δράμας στην Γ΄ Εθνοσυνέλευση το 1920 και επανεξελέγη με το Κόμμα Εθνικών Φιλελευθέρων το 1926 και με το Κόμμα Φιλελευθέρων το 1928, το 1932, το 1933 και το 1936. .
Υπηρέτησε ως υπουργός Γενικός Διοικητής Θράκης στην κυβέρνηση του Ελ. Βενιζέλου από τις 16 Ιανουαρίου 1933 ως τις 6 Μαρτίου 1933. Κατά την ορκωμοσία του ως βουλευτή το 1936 αρνήθηκε να δώσει όρκο στο βασιλιά, ενώ φυλακίστηκε λίγο μετά για τη συμμετοχή του στο αποτυχημένο κίνημα της χρονιάς εκείνης.
Οικογένεια Ράλλη (κλάδος Χίου)
Η οικογένεια Ράλλη προέρχεται από τη βυζαντινή Οικογένεια Ραούλ. Από την Κωνσταντινούπολη πήγαν στη Χίο, όπου διακρίθηκαν στο εμπόριο και τη ναυτιλία. Από τη Χίο και κατά το πέρασμα των αιώνων κλάδοι της οικογένειες δημιούργησαν νέες οικογένειες στην Αθήνα, αλλά (κυρίως) στο εξωτερικό. Ο πιο ονοματός κλάδος της οικογένειας είναι αυτός του Στέφανου Ράλλη, που δημιούργησε (μαζί με τους γιους του), την επιχείρηση - κολοσσό, «Εμπορικός οίκος Ράλλη» - (Ralli Bros), που κυριάρχησε στο εμπόριο από τα μισά του 19ου αιώνα μέχρι τα μισά του 20ου.
Γεώργιος Ζερβός
Βιογραφικά στοιχεία
Πέθανε το 1940.
Παραπομπές
Κατηγορία:Βουλευτές εκλεγμένοι με το κόμμα των Φιλελευθέρων Κατηγορία:Βουλευτές εκλεγμένοι με το Κόμμα των Εθνικών Φιλελευθέρων Κατηγορία:Βουλευτές Δράμας Κατηγορία:Έλληνες Γενικοί Διοικητές Θράκης
Οικογένεια Ράλλη (κλάδος Χίου)
Ιστορικά στοιχεία
Υποστηρίζεται ότι η οικογένεια Ράλλη εγκαταστάθηκε στη Χίο τον 15ο αιώνα με αρχική προέλευση την Κωνσταντινούπολη. Το όνομα μάλιστα του Νικολό Ράλλη, εμφανίζεται το 1450 να εμπορεύεται μεταξύ Χίου και Κωνσταντινουπόλεως.
Ανήκε στις παλιές αριστοκρατικές, σημαντικές οικογένειες του νησιού, η ακμή της όμως άρχισε στα τέλη του 18ου αιώνα, όταν μέλη της εγκαταστάθηκαν σε διάφορες πόλεις της Ευρώπης εγκαθιστώντας ένα ευρύ εμπορικό δίκτυο βασιζόμενο στις συγγενικές σχέσεις. Η επιχειρησιακή αυτή δομή θεωρείται ότι αποτέλεσε και τον αρχικό πυρήνα του Χιώτικου δικτύου.
Ο κλάδος της οικογένειας που διέπρεψε στο εμπόριο και στις τραπεζιτικές εργασίες είναι αυτός που δημιουργήθηκε από τον Στέφανο Ράλλη και τη Μαριέτα Μαυροκορδάτου (τέλη 17ου - αρχές 18ου αιώνα).
Ο γενάρχης Στέφανος Ράλλης και η Μαριέτα Μαυρογορδάτου απέκτησαν τους: Ελένη, Ζαννή, Αμβρουζή, Μαριέττα, Γιώργο και Στρατή Ράλλη.
Ο δευτερότοκος γιος τους Ζαννής Ράλλης και η Πλουμού Σκαραμαγκά - της γνωστής χιώτικης οικογενείας παντρεύτηκαν το 1754 και απέκτησαν εννέα παιδιά.
Τους: Στέφαονο, Πέτρο, Δημήτρη, Αργυρώ, Λούλα, Μαρούκω, Λουκάς, Παντελής και Παντιάς (Παντολέων) Ράλλη.
Ο πρωτότοκος του Ζαννή και της Πλουμούς, ο Στέφανος Ράλλης και η γυναίκα του Ιουλία Σεκιάρη, απέκτησαν τα παιδιά που μαζί με τον πατέρας τους ίδρυσαν και ανέπτυξαν τον «Εμπορικό οίκο Ράλλη» - "Rallis Bros".
Περαιτέρω ανάγνωση
* *
Κατάλογος χωρών κατά δείκτη ανθρώπινης ανάπτυξης (2009)
thumb|right|400px|Παγκόσμιος χάρτης με την κατάταξη των χωρών σύμφωνα με τα στοιχεία του 2009. Ο Δείκτης Ανθρώπινης Ανάπτυξης (ΔΑΑ), (Αγγλ. Human Development Index, HDI) αποτελεί μέτρο σύγκρισης του προσδόκιμου ηλικίας, του αλφαβητισμού, της εκπαίδευσης και της ποιότητας ζωής ανά τον κόσμο. Με βάση αυτόν το Δείκτη, γίνεται χαρακτηρισμός μιας χώρας σε υπανάπτυκτη ή αναπτυσσόμενη ή αναπτυγμένη και επίσης για να μετρήσει την επίδραση των οικονομικών πολιτικών στην ποιότητα ζωής.
Η έκθεση (αναθεώρηση) του 2009 δημοσιεύτηκε στις 5 Οκτωβρίου και σε αυτήν οι χώρες κατατάσσονται όχι ανά τρεις αλλά ανά τέσσερις κατηγορίες (με πολύ υψηλή - αναπτυγμένες χώρες-, υψηλή, μεσαία και χαμηλή ανάπτυξη). Στην αναθεώρηση του 2009 περιλαμβάνονται συνολικά 182 χώρες, με πρώτη στην κατάταξη τη Νορβηγία και τελευταία τον Νίγηρα.
Αφρική
10 υψηλότεροι HDI
10 χαμηλότεροι HDI
Αμερική
10 υψηλότεροι HDI
10 χαμηλότεροι HDI
Ασία & Ωκεανία
10 υψηλότεροι HDI
10 χαμηλότεροι ΗDI
Ευρώπη
10 υψηλότεροι HDI
10 χαμηλότεροι HDI
Παραπομπές
δεικτη ανθρ
Τζακ Μπρεμ
Ο Τζακ Μπρεμ (Jack W. Brehm) γεννήθηκε το 1928 στην Άϊοβα των Η.Π.Α. και πέθανε στις 9 Αυγούστου του 2009.
Σπουδές
Μετά το λύκειο έγινε δεκτός στο Harvard αλλά δεν κατάφερε να το παρακολουθήσει. Ζήτησε άδεια να καταταγεί πρώτα στο Ναυτικό και μετά να φοιτήσει στο Πανεπιστήμιο. Πράγματι μετά απο δυο χρόνια θητείας στο ναυτικό επέστρεψε και ολοκλήρωσε τις σπουδές του στο Harvard. Λίγο πριν την ολοκλήρωση των σπουδών του έγινε δεκτός στο διδακτορικό πρόγραμμα του Πανεπιστημίου της Μινεσότα όπου μόλις είχε ξεκινήσει να εργαζεται ο Leon Festinger.
Διδακτικό Έργο
Το 1955 ο Τζακ Μπρεμ μαζί με την πρώτη του γυναίκα ξεκίνησε να εργάζεται στο Yale. Μετά από τρία χρόνια μετακόμισε στο πανεπιστήμιο του Duke όπου και έμεινε μέχρι το 1975.
Το 1975 με την Σάρον Μπρεμ (δεύτερη γυναίκα του)  ξεκίνησε να εργάζεται στο Πανεπιστήμιο του Κάνσας όπου και έμεινε μέχρι την σύνταξή του.
Έργο
Ο Τζακ Μπρεμ εισήγαγε την Θεωρία της ψυχολογικής αναδραστικότητας η οποία και επιχειρεί "να άρει ορισμένες ασάφειες ή/και αντιφάσεις του γενεσιουργού θεωρητικού της υπόβαθρου, της θεωρίας της γνωστικής ασυμφωνίας"
Η Θεωρία της ψυχολογικής αναδραστικότητας εμφανίστηκε πρώτη φορά στο 1966
Παραπομπές
Κατηγορία:Αμερικανοί ψυχολόγοι
Σικάγο
Το Σικάγο (αγγλικά: Chicago, Illinois), είναι η μεγαλύτερη πόλη στην πολιτεία του Ιλινόι και η 3η μεγαλύτερη από άποψη πληθυσμού στις Ηνωμένες Πολιτείες μετά τη Νέα Υόρκη και το Λος Άντζελες. Η ευρύτερη μητροπολιτική περιοχή (γνωστή και ως «Chicagoland») έχει περί τα 9,7 εκατομμύρια κατοίκους ενώ στην ίδια την πόλη ζουν περί τα 3 εκατομμύρια. Το Σικάγο επίσης, είναι έδρα της κομητείας Κουκ.
Βρίσκεται στη νοτιοδυτική ακτή της λίμνης Μίσιγκαν και τα ευρύτερα όρια της πόλης περιλαμβάνουν εδάφη τριών πολιτειών: του Ιλινόι, του Ουισκόνσιν και της Ιντιάνα.
Πληροφορίες
Το Σικάγο ιδρύθηκε το 1833, ενώ επισήμως ανακηρύχθηκε πόλη το 1837. Εξελίχθηκε γρήγορα σε ένα από τα μεγαλύτερα διαμετακομιστικά κέντρα της βόρειας Αμερικής και στο βιομηχανικό και οικονομικό κέντρο των Μεσοδυτικών Πολιτειών. Το Σικάγο έχει γίνει παγκοσμίως γνωστό και για τους διαβόητους εγκληματίες, όπως ο Αλ Καπόνε, που έδρασαν κυρίως τη δεκαετία του 1920. Σήμερα το Σικάγο είναι μια από τις 10 σημαντικότερες (σε επιρροή) πόλεις του κόσμου και αποτελεί ένα μείζον επικοινωνιακό, επιχειρηματικό και αρχιτεκτονικό κέντρο των Ηνωμένων Πολιτειών. Τα πιο αναγνωρίσιμα σύμβολα της πόλης είναι οι ουρανοξύστες, η λίμνη, και οι αθλητικές της ομάδες. Προσελκύει κάθε χρόνο περίπου 44 εκατομμύρια επισκέπτες και εξυπηρετείται από το Διεθνές Αεροδρόμιο Ο΄Χερ, που είναι το δεύτερο μεγαλύτερο σε κίνηση επιβατών αεροδρόμιο των ΗΠΑ, και από το Διεθνές Αεροδρόμιο Μίντγουέι.
Το Σικάγο είναι γνωστό και με τα προσωνύμια Second City (Δεύτερη Πόλη) και Windy City (Η πόλη των Ανέμων) που αντικατοπτρίζουν το χαρακτήρα του. Το προσωνύμιο «Η Πόλη των Ανέμων» δεν αναφέρεται σε κάποια μετεωρολογική ιδιαιτερότητα της πόλης, παρά τους ισχυρούς βορειοανατολικούς ανέμους που παρατηρούνται τον χειμώνα. Το Σικάγο χαρακτηρίζεται ως «Η Πόλη των Ανέμων» επειδή οι πολιτικοί που προέρχονται από την πόλη είχαν, στο παρελθόν, να αλλάζουν τις θέσεις τους ανάλογα με την κατεύθυνση των πολιτικών ανέμων (κάτι αντίστοιχο της Ελληνικής έκφρασης «όπου φυσά ο άνεμος»).
Πληθυσμός
Κατά τον πρώτο αιώνα της ιστορίας της, ο πληθυσμός της πόλης αυξανόταν με ταχύτατους ρυθμούς. Το 1850 το Σικάγο αριθμούσε 30.000 κατοίκους ενώ 40 χρόνια αργότερα, το 1890, αριθμούσε πάνω από 1 εκατομμύριο. Προς το τέλος του 19ου αιώνα το Σικάγο ήταν η πέμπτη μεγαλύτερη πόλη του κόσμου και η μεγαλύτερη από τις πόλεις εκείνες που δεν υπήρχαν καν στην αρχή του 19ου αιώνα. Μέσα σε 50 χρόνια από τη Μεγάλη Φωτιά του Σικάγου το 1871, ο πληθυσμός είχε τριπλασιαστεί και είχε ξεπεράσει τα 3 εκατομμύρια.
Σύμφωνα με την απογραφή του 2000, στο Σικάγο ζουν 2.896.016 άτομα που αντιστοιχούν σε 1.061.928 νοικοκυριά ή αντίστοιχα 632.909 οικογένειες. Περισσότερος από το μισό πληθυσμό της πολιτείας του Ιλινόι ζει στη μητροπολιτική περιοχή του Σικάγου. Η πληθυσμιακή πυκνότητα της πόλης είναι 4,923 άτομα ανά τετραγωνικό χιλιόμετρο, καθιστώντας την μια από τις πιο πυκνοκατοικημένες πόλεις της Αμερικής. Σύμφωνα πάντα με την ίδια απογραφή, υπήρχαν 1.152.868 κατοικίες με μια μέση πυκνότητα 1.960 κατοικιών ανά τετραγωνικό χιλιόμετρο. Από τα 1.061.928 νοικοκυριά, το 28.9% είχαν παιδιά κάτω των 18 ετών που έμεναν με τους γονείς τους, το 35,1% ήταν παντρεμένα ζευγάρια, το 18,9% ήταν νοικοκυριά με τουλάχιστον μια γυναίκα αλλά χωρίς σύζυγο και το 40,4% δεν ήταν καν οικογένειες (π.χ. φοιτητές, νέοι εργαζόμενοι κτλ.).
Η πόλη είναι πολυεθνική. Τα 2/5 περίπου είναι Αφροαμερικανοί, το 1/3 Λευκοί, 1/4 Ισπανόφωνοι και 1/20 Ασιάτες. Υπάρχουν ακόμα πολλές άλλες εθνότητες σε μικρότερους αριθμούς. Οι κυριότερες από αυτές είναι οι Ιρλανδοί, οι Γερμανοί, οι Ιταλοί, οι Πολωνοί, οι Έλληνες, οι Κινέζοι, οι Μεξικάνοι, οι Σέρβοι και οι Πορτορικανοί. Οι Πολωνοί του Σικάγου αποτελούν το μεγαλύτερο συγκεντρωμένο πολωνικό πληθυσμό μετά τη Βαρσοβία, την πρωτεύουσα της Πολωνίας.
Από την δεκαετία του 1920 το Πανεπιστήμιο του Σικάγου χώρισε την πόλη σε 75 κοινότητες (γειτονιές με κατοίκους όμοιας συνήθως φυλετικής προελεύσεως) για λόγους αστικού σχεδιασμού, χωρισμός που υφίσταται και σήμερα με την προσθήκη 2 ακόμα κοινοτήτων στη διάρκεια των χρόνων που μεσολάβησαν.
Αρχιτεκτονική
Μετά την καταστροφή που προκλήθηκε από τη Μεγάλη Φωτιά του Σικάγου, η πόλη άρχισε να ανοικοδομείται με ραγδαίους ρυθμούς. Το 1885 χτίστηκε στην πόλη το πρώτο κτήριο με ατσαλένιο σκελετό, το Κτίριο Οικιακής Ασφάλισης (Home Insurance Building), σηματοδοτώντας έτσι για το Σικάγο την εποχή του ουρανοξύστη. Το σημερινό Σικάγο είναι μια από τις πόλεις με τους περισσότερους και ψηλότερους ουρανοξύστες στον κόσμο. Επίσης, τα δύο ψηλότερα κτήρια των Ηνωμένων Πολιτειών της Αμερικής βρίσκονται στο Σικάγο: ο Πύργος Γουίλις (Willis Tower) μέχρι πρότινος γνωστός και ως Πύργος Σίαρς (Sears Tower) και το κτήριο Τραμπ (Trump Tower). Αρχιτεκτονικό ενδιαφέρον ακόμα αποτελεί το Νέιβι Πίερ  (Navy Pier), το οποίο έχει εξελιχθεί στον νούμερο ένα τουριστικό προορισμό για το Σικάγο.
Βίβλος γενέσεως Ιησού Χριστού
Με τη φράση Βίβλος γενέσεως Ιησού Χριστού... αρχίζει την εξιστόρηση της επίγειας παρουσίας του Ιησού Χριστού το πρώτο από τα τέσσερα ευαγγέλια, το Κατά Ματθαίον Ευαγγέλιον, συγγραφέας του οποίου είναι ο Απόστολος και Ευαγγελιστής Ματθαίος.
Η Βίβλος γενέσεως Ιησού Χριστού αποτελεί ένα γενεαλογικό κατάλογο προγόνων που ξεκινάει από τον Αβραάμ, φθάνει στον βασιλέα Δαβίδ απ΄ όπου και καταλήγει στον μνήστορα Ιωσήφ, κατά την μόνιμη φράση "ο μεν εγέννησε τον δε" (κατά την έννοια ο άνδρας γεννά και η γυναίκα τίκτει). Έτσι αναφέρονται τα ονόματα:
Επί της παραπάνω γενεαλογίας αναφέρεται ότι: από Αβραάμ μέχρι βασιλέως Δαβίδ ήταν 14 γενεές, από Σολομώντος έως Ιωακείμ πάλι 14 γενεές και από της μετοικεσίας της Βαβυλώνος επί Ιεχονία έως Ιησού Χριστού ακόμη 14 γενεές (...γενεαί δεκατέσσαρες., Ματθ. 1:17).
Όλα τα πρόσωπα που αναφέρονται στη Βίβλο γενέσεως Ιησού Χριστού έχουν ανακηρυχθεί από την Ορθόδοξη Εκκλησία άγιοι, η μνήμη των οποίων εορτάζεται συλλογικά την Κυριακή των Προπατόρων, πριν από τα Χριστούγεννα.
Πηγές
Κατηγορία:Ιησούς Χριστός Κατηγορία:Καινή Διαθήκη Κατηγορία:Παλαιά Διαθήκη Κατηγορία:Ευαγγέλιο κατά Ματθαίον
Τουρκόπουλοι
Στη Βυζαντινή Αυτοκρατορία με την ονομασία τουρκόπουλοι ή τουρκόπωλοι ονομάζονταν τα τάγματα που συγκροτούνταν από στρατολόγηση μισθοφόρων Τούρκων που είχαν εκχριστιανιστεί.
Τα πρώτα τάγματα τουρκοπούλων συγκροτήθηκαν επί αυτοκρατορίας του Αλεξίου Α΄ Κομνηνού που συμμετείχαν στην εκπόρθηση της Νίκαιας το 1097. Επίσης συγκρότηση τέτοιων ταγμάτων αναφέρονται και επί Αυτοκράτορα Ανδρονίκου Β΄ Παλαιολόγου όταν τότε η δράση αυτών υπήρξε και ολέθρια για την Αυτοκρατορία.
Συγκεκριμένα σε εκστρατεία κατά των στασιαστών Καταλάνων (μισθοφόρων), αυτομόλησαν προς αυτούς και από κοινού προκάλεσαν πολλές λεηλασίες στη Θράκη και την Μακεδονία. Τα ίδια όμως έπραξαν και σε εκστρατεία εναντίον των στασιαστών Αλανών και των Τούρκων επιδρομέων στη Θράκη. Τελικά τα τάγματα αυτά φαίνεται να διαλύθηκαν έναν αιώνα πριν την πτώση της Κωνσταντινούπολης.
Κατηγορία:Στρατιωτικοί σχηματισμοί της Βυζαντινής Αυτοκρατορίας Κατηγορία:Σταυροφορίες
Κατρίν Ντενέβ
μικρογραφία|320x320εσ|Με τον [[Τζακ Λέμον σε φωτογραφία για την προώθηση της ταινίας Τρέλες του Απρίλη (1969)]] μικρογραφία|260x260εσ|Με τον [[Μαρτσέλλο Μαστρογιάννι|Μαρτσέλο Μαστρογιάνι στην ταινία Κάτω τα χέρια απ' τη λευκή γυναίκα (1974)]] Η Κατρίν Ντενέβ (γαλλικά: Catherine Deneuve, πραγματικό όνομα Κατρίν Φαμπιέν Ντορλεάκ, 22 Οκτωβρίου 1943 - ) είναι Γαλλίδα ηθοποιός, τραγουδίστρια, μοντέλο και παραγωγός. Έγινε γνωστή για ρόλους απόμακρων, μυστηριωδών γυναικών που ενσάρκωσε για διάφορους σκηνοθέτες, μεταξύ των οποίων οι Λουίς Μπουνιουέλ, Φρανσουά Τρυφό και Ρόμαν Πολάνσκι. Το 1985 διαδέχθηκε τη Μιρέιγ Ματιέ ως το επίσημο πρόσωπο της Μαριάν, του εθνικού συμβόλου της Γαλλικής Δημοκρατίας. Ήταν δεκατέσσερις φορές υποψήφια για Βραβείο Σεζάρ και κέρδισε τα δυο για την ερμηνεία της στην ταινία Το τελευταίο μετρό (1980), για την οποία κέρδισε επίσης Βραβείο Νταβίντ ντι Ντονατέλο στην κατηγορία Καλύτερη Ξένη Ηθοποιός και στην ταινία Ινδοκίνα (1992).
Η Ντενέβ έκανε την πρώτη της εμφάνιση στον κινηματογράφο το 1957 και ήρθε για πρώτη φορά στο προσκήνιο το 1964 με το μιούζικαλ του Ζακ Ντεμί Οι ομπρέλες του Χερβούργου, πριν γίνει πρωταγωνίστρια του Πολάνσκι στη ταινία Αποστροφή (1965), του Ντεμί στις ταινίες Τα νεαρά κορίτσια του Ροσεφόρ (1967) και Δέρμα γαϊδάρου (1970) και του Μπουνιουέλ στις ταινίες Η ωραία της ημέρας (1967) και Τριστάνα (1970).
Ήταν υποψήφια για βραβείο BAFTA Καλύτερης Ηθοποιού για την ταινία Η ωραία της ημέρας και υποψήφια για Όσκαρ Α' Γυναικείου Ρόλου για την ταινία Ινδοκίνα. Στο Διεθνές Φεστιβάλ Κινηματογράφου Βενετίας το 1998 κέρδισε το Volpi Cup Α΄ Γυναικείου Ρόλου για την ταινία Κάτω από τα φώτα της πλατείας. Άλλες σημαντικές ταινίες στην αγγλική γλώσσα περιλαμβάνουν τις Τρέλες του Απρίλη (1969), Ο αστυνόμος και το κολ γκερλ (1975), Αίμα και πάθος (1983), Χορεύοντας στο σκοτάδι (2000) και 8 γυναίκες (2002). Το 2008 έκανε την εκατοστή της εμφάνιση στην ταινία Μια νύχτα Χριστουγέννων.
Μόντελινγκ
Η Ντενέβ εμφανίστηκε γυμνή σε δυο εξώφυλλα του περιοδικού Playboy το 1963 και το 1965. Χρησιμοποιήθηκε το πρόσωπό της στη φιγούρα της Μαριάν, του εθνικού συμβόλου της Γαλλίας, από το 1985 έως το 1989. Ως πρόσωπο του αρώματος Chanel No. 5 στα τέλη της δεκαετίας του 1970, προκάλεσε έναν μεγάλο αριθμό πωλήσεων στις ΗΠΑ - τόσο πολύ είχε ο αμερικανικός τύπος εντυπωσιαστεί από την ομορφιά της ώστε την έβαλε στην λίστα με τις πιο καλόγουστες γυναίκες στον κόσμο. Το 1983, η εταιρεία American Home Products την επέλεξε ως το κεντρικό πρόσωπο για την σειρά καλλυντικών της και προσέλαβε τον παγκοσμίου φήμης φωτογράφο Ρίτσαρντ Έιβεντον για να προωθήσει τη σειρά καλλυντικών Youth Garde, για την οποία η ίδια η Ντενέβ δήλωσε: "Κοιτάξτε πιο προσεκτικά. Του χρόνου θα γίνω 40 χρονών".
Θεωρείται η μούσα του σχεδιαστή Ιβ Σεν-Λοράν, ο οποίος την έντυσε στις ταινίες Η ωραία της ημέρας, Η υποταγή, Η σειρήνα του Μισισιπή, Ο μπάτσος, Λίζα και Αίμα και πάθος. Το 1992 έγινε το μοντέλο για τη σειρά καλλυντικών για το σώμα που κυκλοφόρησε ο Ιβ Σεν-Λοράν την ίδια χρονιά. Το 2001 επιλέχθηκε ως το νέο πρόσωπο της L'Oréal Paris. Το 2006 αποτέλεσε την έμπνευση για τη σειρά καλλυντικών της M•A•C Beauty και τον Φεβρουάριο του ίδιου χρόνου συνεργάστηκε με την εταιρεία για την χρωματική παλέτα της M•A•C που διατέθηκε στα καταστήματα ομορφιάς σε όλο τον κόσμο. Το 2007 η Ντενέβ ξεκίνησε να εμφανίζεται στις διαφημίσεις για τις βαλίτσες της Louis Vuitton. Τον Μάρτιο του 2013 η εφημερίδα Guardian την έβαλε στη λίστα με τις 50 πιο καλοντυμένες γυναίκες άνω των 50. Τον Ιούλιο του 2017 η Ντενέβ εμφανίστηκε σε μια εκστρατεία της Louis Vuitton με τίτλο Connected Journeys, γιορτάζοντας την κυκλοφορία του ρολογιού Tambour Horizon. Και άλλοι καλλιτέχνες συμμετείχαν επίσης, μεταξύ των οποίων οι Τζένιφερ Κόνελι, Μπε Ντούνα, Τζέιντεν Σμιθ και Μιράντα Κερ.
Επιχειρηματίας
Το 1986 η Ντενέβ κυκλοφόρησε το προσωπικό της άρωμα, με τίτλο Deneuve. Σχεδιάζει γυαλιά, παπούτσια και κοσμήματα.
Φιλανθρωπία
Η Ντενέβ ορίστηκε Πρέσβειρα της UNESCO για την Προστασία της Κινηματογραφικής Κληρονομιάς από το 1994 μέχρι την συνταξιοδότησή της στις 12 Νοεμβρίου 2003. Η Ντενέβ ζήτησε τα δικαιώματα που της ανήκουν από τον ρόλο της Μαριάν να δοθούν στη Διεθνή Αμνηστία. Η Louis Vuitton έκανε μια δωρεά στον οργανισμό The Climate Project, εκ μέρους της Ντενέβ.
Η Ντενέβ έχει επίσης ενεργό ρόλο στους οργανισμούς Children Action, Children of Africa, Orphelins Roumains, Reporters Without Borders και Douleur sans frontiers (Πόνος Χωρίς Σύνορα). Στα τέλη του 2003, η Ντενέβ ηχογράφησε μια ραδιοφωνική διαφήμιση για να ενθαρρύνει τις δωρεές για την απάλειψη του πόνου στον κόσμο.
Στα μέσα του Ιουλίου 2005, η Ντενέβ δάνεισε τη φωνή της σε ραδιοφωνικές διαφημίσεις, στην τηλεόραση και στον κινηματογράφο για την Handicap International. Η Ντενέβ διάβασε το κείμενο "Le petit garçon" ("Το μικρό αγόρι") του Jean-Lou Dabadie, στο CD, "Voix de femmes pour la démocratie" (Φωνή των Γυναικών για την Δημοκρατία). Τα έσοδα από το CD δόθηκαν σε γυναίκες θύματα πολέμου και σε ΜΚΟ που μάχονται για την διατήρηση της δημοκρατίας.
Η Ντενέβ ασχολείται επίσης με αρκετές φιλανθρωπίες στη μάχη ενάντια του AIDS και του καρκίνου.
Συμμετοχή στην πολιτική
Το 1972 υπέγραψε το Μανιφέστο των 343. Το μανιφέστο ήταν μια παραδοχή από τις υπογράφουσες ότι είχαν προβεί σε παράνομες αμβλώσεις και εξέθεταν τον εαυτό τους σε έννομες ενέργειες και σε καταδίκη σε φυλάκιση. Δημοσιεύτηκε στο Le Nouvel Observateur στις 5 Απριλίου 1971. Την ίδια χρονιά, η φεμινίστρια δικηγόρος Γκιζέλ Χαλιμί ίδρυσε την ομάδα Choisir, ώστε να προστατεύσει τις γυναίκες που είχαν υπογράψει το Μανιφέστο των 343.
Ασχολείται ενεργά με το πρόγραμμα της Διεθνούς Αμνηστίας αναφορικά με την κατάλυση της θανατικής ποινής. Το 2001 υπέβαλε μια αναφορά στην αμερικανική πρεσβεία στο Παρίσι εκ μέρους της γαλλικής ομάδας "Together Against the death penalty" ("Μαζί ενάντια στην θανατική ποινή"). Τον Απρίλιο 2007 υπέγραψε μια αναφορά στο διαδίκτυο ενάντια στη "μισογυνική" συμπεριφορά της σοσιαλίστριας υποψηφίου στις βουλευτικές εκλογές Σεγκολέν Ρουαγιάλ. Περισσότεροι από 8,000 Γάλλοι άνδρες και γυναίκες υπέγραψαν την αναφορά, συμπεριλαμβανομένης της Γαλλίδας ηθοποιού Ζαν Μορό.
Τον Ιανουάριο 2018, μαζί με 99 άλλες Γαλλίδες συγγραφείς, καλλιτέχνιδες και ακαδημαϊκούς, υπέγραψε μια ανοιχτή επιστολή που υποστήριζε ότι η εκστρατεία ενάντια στην σεξουαλική παρενόχληση έχει φτάσει στα άκρα και ότι έτεινε να γίνει ένα "κυνήγι μαγισσών". Η επιστολή κατήγγειλε ότι η εν λόγω εκστρατεία ήταν μια μορφή πουριτανισμού. Παρόλο που η ίδια αργότερα ζήτησε συγγνώμη σε όλα τα θύματα που ίσως προσβλήθηκαν από την επιστολή, συνέχισε να τάσσεται υπέρ αυτής δηλώνοντας στη Le Monde ότι "δεν υπάρχει τίποτα επιλήψιμο στην επιστολή".
Προσωπική ζωή
Η Ντενέβ μιλάει άπταιστα γαλλικά, αγγλικά και ιταλικά και μιλάει ελάχιστα ισπανικά. Οι αγαπημένες δραστηριότητές της περιλαμβάνουν την κηπουρική, τη ζωγραφική, τη φωτογραφία, το διάβασμα, τη μουσική, τον κινηματογράφο, τη μόδα και τη διακόσμηση.
Παντρεύτηκε μια φορά, με τον φωτογράφο Ντέιβιντ Μπέιλι από το 1965 έως το 1972. Έχει υπάρξει ζευγάρι με τον σκηνοθέτη Ροζέ Βαντίμ, τον ηθοποιό Μαρτσέλο Μαστρογιάνι, τον κινηματογραφιστή Χιου Τζόνσον, τον Ισπανό μοντέλο και σήμερα τηλεοπτικό παρουσιαστή Κάρλος Λοζάνο αλλά και με τον επιχειρηματία του Canal+ Πιερ Λεσκούρ.
Έχει δύο παιδιά: τον ηθοποιό Κριστιάν Βαντίμ, από τη σχέση της με τον Ροζέ Βαντίμ, και την ηθοποιό Κιάρα Μαστρογιάνι από τη σχέση της με τον Μαρτσέλο Μαστρογιάνι. Έχει πέντε εγγόνια.
Είναι στενή φίλη με τον καλλιτέχνη Nall και έχει αγοράσει μερικά έργα του.
Στις 6 Νοεμβρίου 2019 το BBC News ανέφερε ότι η Ντενέβ υπέστη ένα ελαφρύ εγκεφαλικό και ότι αναρρώνει σε ένα νοσοκομείο του Παρισιού. Παρ' όλη την ανησυχία των ιατρών, δεν υπήρξε κανένα πρόβλημα στις ζωτικές λειτουργίες της.
Άλλα βραβεία
Το 2000, ένα αστέρι Golden Palm στην Λεωφόρο της Δόξας στο Χόλυγουντ αφιερώθηκε σε αυτήν. Το 2013 τιμήθηκε για το σύνολο της καριέρας της στα 26α Βραβεία Ευρωπαϊκού Κινηματογράφου. Το 2015 έλαβε το βραβείο Golden Orange για το σύνολο της καριέρας της από το Διεθνές Φεστιβάλ Κινηματογράφου της Αττάλειας στην Τουρκία.
Παραπομπές
Κατηγορία:Γαλλίδες ηθοποιοί κινηματογράφου Κατηγορία:Γαλλίδες ηθοποιοί τηλεόρασης Κατηγορία:Βραβευμένες με Σεζάρ Α' Γυναικείου Ρόλου
Βιτάλλιο
Με την εμπορική ονομασία Βιτάλλιο (Vitallium) φέρεται ένα ιδιαίτερο δύστηκτο κράμα που αποτελείται από κοβάλτιο σε ποσοστό 60-65%,  χρώμιο 20%,  μολυβδαίνιο 5%, και από διάφορα άλλα στοιχεία όπως σίδηρος, νικέλιο κ.ά. σε μικρότερα ποσοστά.
Χρήσεις
Το κράμα αυτό, όπως και ανάλογα άλλα κράματα αρχικά χρησιμοποιήθηκε στην οδοντιατρική και τεχνητές αρθρώσεις, λόγω του μικρού βάρους του και της ιδιαίτερης αντιδιαβρωτικής συμπεριφοράς του. Σήμερα όμως λόγω και της μεγάλης αντοχής σε υψηλές θερμοκρασίες χρησιμοποιείται περισσότερο εκτεταμένα κυρίως στη κατασκευή των πτερυγίων των στροβιλοσυμπιεστών, ή στροβιλοαντιδραστήρων, καθώς επίσης και στη χύτευση διαφόρων αντικειμένων που υπόκεινται σε υψηλές θερμοκρασίες. Η εφαρμογή χρήσης εν προκειμένω εκτείνεται και στην κατασκευή των θαλάμων καύσης των αεριοστροβίλων.
Το κράμα αυτό φέρεται να πρωτοαναπτύχθηκε από τον Αλβέρτο Μέρικ (Albert W. Merrick) για λογαριασμό της AUSTENAL Laboratories, το 1932.
Εξωτερικοί σύνδεσμοι
Κατηγορία:Κράματα Κατηγορία:Κράματα κοβαλτίου Κατηγορία:Κράματα χρωμίου Κατηγορία:Κράματα μολυβδαινίου Κατηγορία:Βιοϋλικά
Τουράν
Με το όνομα Τουράν φέρονται:
Μάριο Μπόνι
Ο Μάριο Μπόνι είναι Ιταλός πρώην καλαθοσφαιριστής γεννημένος στις 30 Ιουνίου 1963. Με ύψος 2,00 μέτρα αγωνιζόταν στη θέση του σούτινγκ γκαρντ και του σμολ φόργουορντ.
Το παιχνίδι του χαρακτηριζόταν από τον εκρηκτικό χαρακτήρα και τη μαχητικότητά του. Το πάθος του για τη νίκη τον έκανε αγαπητό στην κερκίδα. Από το 1996 έως το 1998 αγωνίστηκε στον Άρη και και κατέκτησε το Κύπελλο Κόρατς το 1997 και το Κύπελλο Ελλάδας το 1998.
Το καλύτερο παιχνίδι του με τον Άρη το έκανε εναντίον της Μπενετόν Τρεβίζο στον ημιτελικό του κυπέλλου Κόρατς στο Παλαβέρντε το 1997. Ο Μάριο Μπόνι σημείωσε 25 πόντους με 4 τρίποντα απέναντι στην Μπενετόν του Μάικ Ντ'Αντόνι και των σπουδαίων πακτών όπως ο Ζέλικο Ρέμπρατσα και ο Χένρι Ουίλιαμς και οδήγησε τον Άρη σε μια ανέλπιστη αλλά καθόλα άξια πρόκριση στον τελικό του κυπέλλου Κόρατς.
Στον τελικό του κυπέλλου Κόρατς απέναντι στην Τόφας Μπούρσα σημείωσε 16 πόντους στη Θεσσαλονίκη και 20 στην Προύσα.
Εξωτερικοί σύνδεσμοι
Κατηγορία:Ιταλοί καλαθοσφαιριστές Κατηγορία:Καλαθοσφαιριστές Εθνικής Ιταλίας Κατηγορία:Καλαθοσφαιριστές Άρη Κατηγορία:Καλαθοσφαιριστές Βίρτους Ρόμα Κατηγορία:Καλαθοσφαιριστές Ροζέτο Σαρκς Κατηγορία:Καλαθοσφαιριστές Βίρτους Μπολόνια Κατηγορία:Καλαθοσφαιριστές ιταλικών συλλόγων Κατηγορία:Ξένοι καλαθοσφαιριστές στην Ελλάδα
Μερομορφική συνάρτηση
thumb|right|Η [[συνάρτηση γάμμα είναι μερομορφική σε ολόκληρο το μιγαδικό επίπεδο.]] Στη μιγαδική ανάλυση, μια μερομορφική συνάρτηση σε ένα ανοιχτό υποσύνολο D του μιγαδικού επιπέδου είναι μια συνάρτηση η οποία είναι ολομορφική στο D εκτός από τα απομονωμένα σημεία τα οποία είναι πόλοι για τη συνάρτηση.
Κάθε μερομορφική συνάρτηση στο D μπορεί να γραφτεί ως πηλίκο δύο ολομορφικών συναρτήσεων (ο παρονομαστής δεν μπορεί να είναι η μηδενική συνάρτηση) και με τον κανόνα για κάθε πόλο στο D να υπάρχει μια ρίζα στο D.
Θεοχάρης Μαναβής
Ο Θεοχάρης Μαναβής (1916-1998), του Γεωργίου, ήταν Έλληνας δικηγόρος και πολιτικός. Υπηρέτησε ως βουλευτής Θεσσαλονίκης και αργότερα ως δήμαρχος της πόλης.
Σπουδές και αντιστασιακή δράση
Γεννήθηκε στην Καλλικράτεια (σημερινή Μιμαρσινάν) της Ανατολικής Θράκης το 1916. Σπούδασε νομικά στη Θεσσαλονίκη ολοκληρώνοντας τη σχολή με άριστα. Στον Πόλεμο του 1940 πολέμησε στο μέτωπο της Αλβανίας. Επίσης, ανέπτυξε αντιστασιακή δράση με το ΕΑΜ και ήταν συνεργάτης του Αλέξανδρου Σβώλου. Μεταπολεμικά εργάστηκε ως δικηγόρος στη συμπρωτεύουσα και ανέλαβε υποθέσεις για άτομα που υπέστησαν διώξεις κατά την περίοδο του εμφυλίου πολέμου.Την περίοδο της χούντας συνελήφθη και εξορίστηκε στη Νίσυρο το 1968.
Πολιτική σταδιοδρομία
Εξελέγη πολλές φορές δημοτικός σύμβουλος Θεσσαλονίκης, ξεκινώντας από τις εκλογές του 1951 και υπηρέτησε ως αντιπρόεδρος του Δημοτικού Συμβουλίου.
Εξελέγη βουλευτής Θεσσαλονίκης με την Ένωση Κέντρου το 1964 και ξανά στην Α΄ Θεσσαλονίκης με την Ένωση Κέντρου - Νέες Δυνάμεις το 1974. Την περίοδο από το 1964 ως το 1965 ήταν κοσμήτορας της Βουλής των Ελλήνων.
Το 1981 προσχώρησε στο ΠΑΣΟΚ και κέρδισε τις δημοτικές εκλογές του 1982, με ποσοστό 55,1%. Καθιέρωσε ως Δήμαρχος τον εορτασμό της επετείου απελευθέρωσης της Θεσσαλονίκης από τη ναζιστική κατοχή. Το 1987 ο επόμενος Δήμαρχος Κούβελας κατήργησε τον εορτασμό της επετείου απελευθέρωσης. Η Θεσσαλονίκη απελευθερώθηκε από τον ΕΛΑΣ με την εκδίωξη των ναζιστικών στρατευμάτων κατοχής την 30ή Οκτωβρίου 1944.
Ο Μαναβής πέθανε σε ηλικία 82 ετών στις 2 Σεπτεμβρίου 1998 στη Θεσσαλονίκη και κηδεύτηκε την επομένη από τον ιερό ναό της του Θεού Σοφίας.
Παραπομπές
Κατηγορία:Βουλευτές Θεσσαλονίκης Κατηγορία:Βουλευτές Α΄ Θεσσαλονίκης Κατηγορία:Δήμαρχοι Θεσσαλονίκης Κατηγορία:Έλληνες αντιστασιακοί Κατηγορία:Βουλευτές εκλεγμένοι με την Ένωση Κέντρου Κατηγορία:Βουλευτές εκλεγμένοι με την Ένωση Κέντρου - Νέες Δυνάμεις
31 Δεκεμβρίου
30 Δεκεμβρίου | 31 Δεκεμβρίου | 1 Ιανουαρίου
Η 31η Δεκεμβρίου είναι η 365η ημέρα του έτους κατά το Γρηγοριανό ημερολόγιο (366η σε δίσεκτα έτη). Είναι η τελευταία ημέρα του έτους
Βλέπε επίσης
30 Νοεμβρίου - 31 Ιανουαρίου
Κατηγορία:Ημέρες του έτους
Νικόλαος Λήμνιος
Ο Νικόλαος Ιωάννου Λήμνιος (1856-1931) ήταν πρωτοπόρος δημοσιογράφος που διέπρεψε στην Αίγυπτο στα τέλη του 19ου και στις αρχές του 20ού αιώνα.
Βιογραφικά στοιχεία
Στη συνέχεια εγκαταστάθηκε στην Αίγυπτο, όπου διετέλεσε γραμματέας στο Πατριαρχείο Αλεξανδρείας επί πατριαρχίας Σωφρονίου Δ΄ (1877-99) και παράλληλα ασχολήθηκε με τη δημοσιογραφία. Το 1886 εξέδωσε την ημερήσια εφημερίδα Μεταρρύθμισις στην Αλεξάνδρεια, η οποία υπήρξε πρωτοποριακή έκδοση με ανταποκριτές σε πολλές πόλεις, με άρθρα λογίων κλπ. Τυπωνόταν σε ιδιόκτητο τυπογραφείο, στο οποίο τυπώνονταν πολλά ακόμα έντυπα, ισολογισμοί και κείμενα των Ελλήνων της Αλεξάνδρειας. Αρχικά είχε τη διεύθυνση της εφημερίδας ο ίδιος αλλά αργότερα άρχισε να έχει οικονομικά προβλήματα, διότι εμφανίστηκαν και άλλες εφημερίδες ανταγωνιστικές και κυρίως ο Ταχυδρόμος του Γ. Τήνιου. Τότε ανέθεσε τη διεύθυνση στο δημοσιογράφο Λιάτση, ο οποίος το 1892 συνεργάστηκε με τον Τήνιο και εξέδιδαν καθημερινά τη Μεταρρύθμισι και κάθε Κυριακή τον "Ταχυδρόμο". Τελικά ο Τήνιος εξαγόρασε το τυπογραφείο και έκλεισε τη Μεταρρύθμισι. Η εφημερίδα επέζησε ως το 1897.
Όταν αποχώρησε από τη Μεταρρύθμιση, ο Λήμνιος εξέδωσε για μικρό χρονικό διάστημα την εφημερίδα Θρησκευτική Φωνή (1896-98). Στη συνέχεια εγκαταστάθηκε στο Κάιρο, όπου το 1903 εξέδωσε την εφημερίδα Αναγέννησις. Ήταν εβδομαδιαία, κυριακάτικη και κυκλοφόρησε με μεγάλη επιτυχία ως το 1922 περίπου.
Κοινωνική δράση
Υπάρχουν, ακόμα, τεύχη του θρησκευτικού περιοδικού "Αφύπνισις", μέλος του οποίου (με σημαίνουσα θέση) διατελούσε ο Καρβέλης, ο οποίος και προσέθεσε αυτά (τα τεύχη) στην όλη βιβλιακή συλλογή. Τα βιβλία βρίσκονταν για χρόνια σε αποθήκη του Δήμου Μύρινας, στο Παπουτσίδειο Μέγαρο, με αποτέλεσμα ένα ή δύο βιβλία στον πάτο του ενός κιβωτίου να έχουν καταστραφεί από την υγρασία. Σήμερα τα βιβλία βρίσκονται στην Καρατζάδειο Βιβλιοθήκη της Μύρινας.
Ο Ν. Λήμνιος με τη σύζυγό του, την Πηνελόπη, απέκτησαν τρεις θυγατέρες. Πέθανε το Σεπτέμβριο του 1931 στην Αλεξάνδρεια.
Πηγές
Λήμνιος Κατηγορία:Λήμνος
Κατάλογος τρεχόντων Γερουσιαστών των Ηνωμένων Πολιτειών
μικρογραφία|347x347εσ|Σύνθεση της Γερουσίας ανά πολιτεία και κόμμα, 118ο Κογκρέσο.{{legend|#1122CC|2 [[Δημοκρατικό Κόμμα (ΗΠΑ)|Δημοκρατικοί Γερουσιαστές}}{{legend|#BB0000|2 Ρεπουμπλικανοί Γερουσιαστές}}{{legend|#882299|1 Δημοκρατικός Γερουσιαστής και 1 Ρεπουμπλικανός Γερουσιαστής}}κέντρο|μικρογραφία|268x268εσ|Η τρέχουσα σύνθεση των εδρών, από τις 3 Ιανουαρίου 2023.]]
Η Γερουσία των Ηνωμένων Πολιτειών, αποτελείται από 100 μέλη (δύο μέλη από κάθε πολιτεία των ΗΠΑ), τα οποία υπηρετούν εξαετείς θητείες.
Ακολουθεί η λίστα των Γερουσιαστών του 118ου Κογκρέσου των Ηνωμένων Πολιτειών.
Σύνθεση
Στη σύνθεση της Γερουσίας, του 118ου Κογκρέσου των Ηνωμένων Πολιτειών, οι Δημοκρατικοί κατάφεραν να διατηρήσουν τον έλεγχο της Γερουσίας, που είχαν αναλάβει κατά το 117ο Κογκρέσο. Οι Δημοκρατικοί, αύξησαν την πλειοψηφία τους κατά μία έδρα, στην πολιτεία της Πενσυλβάνια, και έτσι πλέον έχουν 51 γερουσιαστές (48 Δημοκρατικούς και 3 Ανεξάρτητους που συνεργάζονται και πρόσκεινται στην Κοινοβουλευτική Ομάδα των Δημοκρατικών γερουσιαστών). Ηγέτης των Δημοκρατικών γερουσιαστών είναι ο Τσακ Σούμερ. Οι Ρεπουμπλικανοί βρίσκονται στη μειοψηφία με 49 έδρες, με ηγέτη τον Μιτς ΜακΚόνελ.
Πλέον, με κανονική πλειοψηφία (σε σχέση με την κατάσταση 50-50 στο 117ο Κογκρέσο), η Δημοκρατική Αντιπρόεδρος των Ηνωμένων Πολιτειών και Πρόεδρος της Γερουσίας, Κάμαλα Χάρις, δεν θα έχει τόσο ενεργό ρόλο για καθοριστική ψήφο, όμως διατηρεί το προνόμιο σύμφωνα με το Σύνταγμα σε περιπτώσεις ισοψηφίας.
Παραπομπές
<references group="lower-greek" />  Κατηγορία:Κυβέρνηση στις Ηνωμένες Πολιτείες Κατηγορία:Κογκρέσο των ΗΠΑ Κατηγορία:Αξιωματούχοι __ΕΥΡΕΤΗΡΙΟ__
Ελευθερία Ελευθερίου
Η Ελευθερία Ελευθερίου (Παραλίμνι Αμμοχώστου, 12 Μαΐου 1989) είναι Ελληνοκύπρια τραγουδίστρια. Έγινε γνωστή από το ελληνικό μουσικό σόου The X-Factor όπου αποχώρησε στο πέμπτο live. Το 2012 εκπροσώπησε την Ελλάδα στον Διαγωνισμό Τραγουδιού της Eurovision με το τραγούδι «Aphrodisiac» παίρνοντας την 17η θέση, ενώ στην ψηφοφορία μόνο του κοινού, χωρίς τις επιτροπές πήρε την 9η θέση.
Πρώιμα Χρόνια
Κατά τη διάρκεια των σπουδών της στο Πανεπιστήμιο του Σάρρεϋ της νότιας Αγγλίας στη Μουσική και στη Μουσική Εκτέλεση (Music and Performance), εργάστηκε για έναν χρόνο σε ελληνικό μαγαζί ως τραγουδίστρια.
Καριέρα
Το 2009 συμμετείχε στον δεύτερο κύκλο του ελληνικού τηλεοπτικού μουσικού διαγωνισμού The Χ-Factor, όπου κατάφερε να φτάσει μέχρι το πέμπτο live. Συγκεκριμένα, τα τραγούδια που ερμήνευσε στην πορεία της εκεί ήταν τα εξής: «Δεν μιλώ για μια νύχτα εγώ» (live 1), «Κόψε και μοίρασε στα δύο» (live 2), «Κάθε φορά που με κοιτάζεις» (live 3), «Girls just wanna have fun» και «Στην Ντισκοτέκ» (live 4) και «No One» (live 5).
Έπειτα από την αποχώρησή της, δέχτηκε πρόταση από τον τραγουδιστή και παρουσιαστή του διαγωνισμού Σάκη Ρουβά για συνεργασία, ενώ ακολούθησαν live εμφανίσεις στη Θεσσαλονίκη με τον Νίκο Βέρτη. Μέσα στο 2010 κυκλοφόρησε τέσσερα τραγούδια: "Κέντρο του Κόσμου", "Όταν Χαμηλώνουμε το Φως", "S.O.S. (Let the music play)" και "Tubles Are Turning", το οποίο τελευταίο, ενώ ήταν υποψήφιο στον ελληνικό τελικό για την εκπροσώπηση της Ελλάδας στη Eurovision, ακυρώθηκε όταν διέρρευσε νωρίτερα στο διαδίκτυο, γεγονός που θεωρήθηκε πως θα αδικούσε τους υπόλοιπους συμμετέχοντες πριν από την προβλεπόμενη επίσημη παρουσίαση των υποψήφιων τραγουδιών από την ΕΡΤ.
Το 2011 συνεργάστηκε με το συγκρότημα House Twins στο τραγούδι "Never", ενώ παράλληλα εμφανιζόταν στο Fantasia με τον Νίκο Βέρτη.
Στις 12 Μαρτίου 2012, έπειτα από ψηφοφορία, αναδείχθηκε νικήτρια και εκπροσώπησε την Ελλάδα στον διαγωνισμό τραγουδιού της Eurovision που πραγματοποιήθηκε στο Μπακού. Το τραγούδι που ερμήνευσε λεγόταν "Aphrodisiac" και έφερε τελικά την 17η θέση με συνολικά 64 βαθμούς.
Μετά τη Eurovision ακολούθησε το Aphrodisiac Tour εντός και εκτός Ελλάδος ενώ εμφανίστηκε και στο νυχτερινό κέντρο Fix Live με τους Πάνο Κιάμο, Γιώργο Παπαδόπουλο και Rec. Την ίδια χρονιά κέρδισε το βραβείο "Καλύτερη Κύπρια Καλλιτέχνιδα" στα Cyprus Music Awards και κυκλοφόρησε άλλα τρία τραγούδια. Τα "Hearts Collide", "Μυστικό μου" (με Goin' Through) και "Ταξίδι στη Βροχή", το οποίο αποτέλεσε το soundtrack της κυπριακής σειράς Βαλς με δώδεκα θεούς. Την χειμερινή σεζόν 2012-13 εμφανιζόταν στο Club 22 μαζί με Πάνο Κιάμο, Goin' Through και Βασιλική Νταντά.
Το 2013 κυκλοφόρησε τρία τραγούδια, έκανε ένα σύντομο πέρασμα από τη κυπριακή σειρά "Άσπρα Μπαλόνια" και περιόδευσε στην Ελλάδα, την Κύπρο και την Αυστραλία με τον Πάνο Κιάμο.
Το 2014 κυκλοφόρησε το πρώτο της studio album, "Τελείωσαμε" καθώς και τρία νέα τραγούδια. Επίσης, συμμετείχε στο ελληνικό τηλεοπτικό σόου Your Face Sounds Familiar, έκανε εμφανίσεις με τους Πάνο Καλίδη και Νάνσυ Αλεξιάδη στο Lido Live Clubbing και περιοδεία σε ΗΠΑ και Αυστραλία με τον Πάνο Κιάμο.
Το 2015 κυκλοφόρησε τα τραγούδια "Νύχτες Καυτές" και "Κάνε Μια Ευχή", έκανε live εμφανίσεις στο Cabaret-Kolonaki μαζί με Λάμπη Λιβιεράτο και Χριστίνα Σάλτη καθώς και περιοδεία. Τη σεζόν 2015-16 είχε πρωταγωνιστικό ρόλο στη σειρά "Δίδυμα Φεγγάρια" ενώ το 2016 κυκλοφόρησε τα τραγούδια "Στον Κόσμο Τον Δικό Της" και "Mamma Mia" και περιόδευσε σε ΗΠΑ και Καναδά με τον Γιώργο Τσαλίκη. Τη χειμερινή σεζόν 2016-17 εμφανίστηκε στο νυχτερινό κέντρο Teatro Music Hall με τους Νότη Σφακιανάκη και Βασίλη Καρρά. Το 2017 κυκλοφόρησε το τραγούδι "Σώμα, βλέμμα και ψυχή".
Το 2018 κυκλοφόρησε το τραγούδι "Σ' Ευχαριστώ" και τη σεζόν 2018-19 έκανε live εμφανίσεις με τον Σταμάτη Γονίδη και τον Νίκο Μακρόπουλο. Το 2019 κυκλοφόρησε τα τραγούδια "Bonita" και "Δεν Έχουμε Σχέση" ενώ εμφανιζόταν και στο Frangelico με τους Χρήστο Χολίδη και Γιώργο Γιαννιά. Τη σεζόν 2019-20 έκανε εμφανίσεις μαζί με τους Νίκο Βέρτη, Νικηφόρο, Βαγγέλη Κακουριώτη, Μορφούλα Ιακωβίδου και Χάρις Σάββα ενώ το 2020 κυκλοφόρησε τα τραγούδια "Calm Down" με τον Koki και "Οι Ιστορίες μας" με την Κατερίνα Στικούδη.
Παραπομπές
Κατηγορία:Κύπριες τραγουδίστριες Κατηγορία:Ποπ μουσικοί Κατηγορία:Συμμετέχοντες στη Eurovision Κατηγορία:Διαγωνισμός Τραγουδιού Eurovision 2012 Κατηγορία:Συμμετέχοντες στο διαγωνισμό τραγουδιού Eurovision με την Ελλάδα
Λέανδρος Συμεωνίδης
Ο Συμεωνίδης είχε διατελέσει διεθνής με την Εθνική Ελπίδων, την Εθνική Ενόπλων καθώς και την Εθνική Ελλάδας, με την οποία είχε 6 συμμετοχές. Όταν σταμάτησε το ποδόσφαιρο έγινε προπονητής στις Ακαδημίες του ΠΑΟΚ.
Πηγές
Κατηγορία:Έλληνες ποδοσφαιριστές Κατηγορία:Έλληνες προπονητές ποδοσφαίρου Κατηγορία:Ποδοσφαιριστές Εθνικής Ελλάδας Κ21 Κατηγορία:Ποδοσφαιριστές Εθνικής Ελλάδος Ενόπλων Κατηγορία:Ποδοσφαιριστές Εθνικής Ελλάδος Κατηγορία:Ποδοσφαιριστές ΠΑΟΚ Κατηγορία:Μέσοι ποδοσφαιριστές
Μεταφορά με αγωγούς
thumb|200px|Ένα επεδάφιο τμήμα του [[Trans-Alaska-Pipeline|Υπεραλασκικού Αγωγού.]] Μεταφορά με αγωγούς (αγγλικά pipeline transport) είναι η μεταφορά αγαθών, άλλων υλικών και διαφόρων μορφών ενέργειας (με τη γενικότερη έννοια). Το 2014, το συνολικό μήκος των αγωγών σε 120 χώρες του πλανήτη μας ανερχόταν σε ελάχιστα λιγότερο από 3,5 εκατομμύρια χιλιόμετρα. Από αυτό το συνολικό μήκος οι ΗΠΑ κατείχαν το 65%, η Ρωσία το 8% και ο Καναδάς το 3%. Άρα, οι τρεις παραπάνω αναφερόμενες χώρες κατειχαν το 75% του συνολικού μήκους των αγωγών.